open-index/open-wikipedia-markdown huggingface dataset:
অনুরাধাপুর জাদুঘর

**অনুরাধাপুর প্রত্নতাত্ত্বিক জাদুঘর** (***পুরাবিদু ভবন*** নামেও পরিচিত) হলো শ্রীলঙ্কার প্রত্নতত্ত্ব বিভাগের অধীনে সবচেয়ে পুরনো ও বৃহত্তম জাদুঘর।

## অবস্থান
জাদুঘরটি শ্রীলঙ্কার উত্তর মধ্যাঞ্চল প্রদেশের অনুরাধাপুর জেলায় অনুরাধাপুর রাষ্ট্রপতি ভবন-সংলগ্ন রুয়ানওয়ালিসায়া স্তূপের নিকটে অবস্থিত।

## ইতিহাস
অনুরাধাপুর জাদুঘর শ্রীলঙ্কার অন্যতম প্রত্নতাত্ত্বিক জাদুঘর। এটি পবিত্র শহর বলে পরিচিত অনুরাধাপুরের পুরনো প্রশাসনিক ভবনে অবস্থিত।

শুরুতে প্রত্নতত্ত্ব বিভাগের অধীনে কিছু প্রত্নতাত্ত্বিক নিদর্শন নিয়ে গঠিত একটি সংগ্রহশালা ছিল। প্রত্নতাত্ত্বিক কমিশনার আর্থার মরিস হোকার্টের নির্দেশনায় সেনারথ পরানবিতান এই নিদর্শনগুলোর ভুক্তি তৈরি করতে থাকেন। প্রাথমিক অবস্থায় অনুরাধাপুরের শ্রীমহাবোধি ও রুয়ানওয়ালিসায়ার নিকটবর্তী একটি হাসপাতাল ভবনের একটি অংশে জাদুঘরটি অবস্থিত ছিল। পরবর্তীতে জাদুঘরের সুযোগ-সুবিধা বৃদ্ধির জন্য পরানবিতান নতুন একটি জাদুঘর ভবন প্রতিষ্ঠায় জোর দিতে থাকেন।

বিভিন্ন প্রকাশিত প্রতিবেদন অনুসারে, ১৯৪৮ সালে অনুরাধাপুরে প্রত্নতত্ত্ব বিভাগ কার্যালয়ের দক্ষিণ অংশে সংরক্ষিত নিদর্শনসমূহ নিয়ে এস. শান মুগানাথন ও জিডি রণসিংহের মাধ্যমে জাদুঘর স্থাপন করা হয়। পরবর্তীতে তাদের অনুরোধের ভিত্তিতে শ্রীলঙ্কা সরকার জাদুঘর কর্তৃপক্ষকে পুরনো প্রশাসনিক ভবনে প্রত্নতাত্ত্বিক জাদুঘর স্থাপনের অনুমতি দেয়। তবে, ১৯৪০-এর দশকে ভবনটি শ্রীলঙ্কার বন্যা মোকাবেলা কার্যক্রমের অংশ হিসেবে বন্যা দুর্গতদের শিবির হিসেবে কাজ করায় জাদুঘর স্থাপনের কার্যক্রম বিলম্বিত হয়।

এর ধারাবাহিকতায় অনুরাধাপুরের তৎকালীন গভর্নর নিশঙ্ক বিজরত্নের সহায়তায় অনুমোদনকৃত দুইটি প্রশাসনিক ভবন ও এর পার্শ্ববর্তী দুইতলা রেকর্ড ভবন নিয়ে জাদুঘরের কার্যক্রম শুরু হয়। আনুষ্ঠানিক সূত্রমতে, অনুরাধাপুর প্রত্নতাত্ত্বিক জাদুঘর মূলত প্রত্নতত্ত্ব বিভাগের তৎকালীন মহাপরিচালক ড. সেনারথ পরানবিতানের প্রচেষ্টায় স্থাপিত হয়েছিল।

## সংগ্রহশালা
জাদুঘরে শ্রীলঙ্কার বিভিন্ন স্থানে প্রাপ্ত প্রত্নতাত্ত্বিক নিদর্শন, যেমন বুদ্ধমূর্তি, প্রাচীন মৃৎপাত্র, চিত্রাঙ্কন, পুতুল, মুদ্রা, অলঙ্কার, পুতি প্রভৃতি সংরক্ষণ ও প্রদর্শন করা হয়। প্রত্নতাত্ত্বিক নিদর্শনের পাশাপাশি জাদুঘরে অভয়গিরি স্তূপ, জন্তাগড় ও পঞ্চাভাষ ভবনের মডেল সংরক্ষিত আছে। এছাড়া অনুরাধাপুর প্রত্নতাত্ত্বিক জাদুঘর শ্রীলঙ্কার খোদাইকৃত লিপির সর্ববৃহৎ সংগ্রহশালা।


File:Anuradhapura Museum.jpg
File:Isrumuniya lovers 4-6 .cent. A-D in Anuradhapura Museum (1).jpg|ইসুরমুনিয়া প্রেমিক
Vatadage-thuparama.jpg|থুপারমার ভাটাগে


## আরও দেখুন
* শ্রীলঙ্কার জাদুঘরের তালিকা

## তথ্যসূত্র

বিষয়শ্রেণী:অনুরাধাপুর জেলার জাদুঘর
বিষয়শ্রেণী:শ্রীলঙ্কার জাতীয় জাদুঘর
বিষয়শ্রেণী:প্রত্নতাত্ত্বিক জাদুঘর
কান্তনগর প্রত্নতাত্ত্বিক জাদুঘর

**কান্তনগর প্রত্নতাত্ত্বিক জাদুঘর** বাংলাদেশের উত্তরাঞ্চলের একটি প্রত্নতাত্ত্বিক সংগ্রহশালা। এটি দিনাজপুর জেলার কাহারোল উপজেলার কান্তনগরে অবস্থিত। এটি ঐতিহাসিক কান্তজিউ মন্দিরের সন্নিকটে স্থাপিত, যা অঞ্চলটির সাংস্কৃতিক ও ঐতিহাসিক ঐতিহ্য সংরক্ষণ ও প্রদর্শনের গুরুত্বপূর্ণ কেন্দ্র হিসেবেও বিবেচিত। স্থানীয় এবং বহিরাগত দর্শনার্থীদের সাংস্কৃতিক ও ঐতিহাসিক জানার আগ্রহ পূরণ ও সংরক্ষণের লক্ষ্যে বাংলাদেশ প্রত্নতত্ত্ব অধিদপ্তর জাদুঘরটি প্রতিষ্ঠা করে। এই জাদুঘরে স্থান পেয়েছে উপমহাদেশের বিভিন্ন স্থান থেকে প্রাপ্ত কষ্টিপাথরের মূর্তিসহ অন্যান্য প্রত্নতাত্ত্বিক নিদর্শন।

## অবস্থান
[থাম্ব|[কান্তনগর মন্দির]]

জাদুঘরটির অবস্থান দিনাজপুর সদর থেকে প্রায়  উত্তরে এবং কাহারোল উপজেলা থেকে প্রায়  দক্ষিণ-পূর্বে, ঢেপা নদীর তীরে দিনাজপুর-পঞ্চগড় মহাসড়কের পাশে। মন্দির ও জাদুঘর অভিমুখে রয়েছে কান্তনগর সেতু এবং তেভাগা আন্দোলনের স্মরণে নির্মিত সিধু-কানু চত্বর।

জাদুঘরটি রবিবার ও সরকারি ছুটির দিনে বন্ধ থাকে।

## ইতিহাস
কান্তজিউ মন্দিরের নান্দনিক টেরাকোটা অলংকরণ, জটিল নকশা এবং বৈচিত্র্যময় স্থাপত্যশৈলী দেশের অন্যতম শৈল্পিক নিদর্শন হিসেবে বিবেচিত হয়।  এই অনন্য স্থাপত্যকীর্তি প্রত্যক্ষ করতে প্রতিবছর হাজার হাজার দেশি-বিদেশি পর্যটক কান্তনগরে আগমন করেন। মন্দিরের প্রাচীরজুড়ে খ্রিস্টপূর্ব ও মধ্যযুগীয় কাহিনি, পৌরাণিক দৃশ্য এবং সামাজিক জীবনের চিত্র তুলে ধরা হয়েছে যা দর্শনার্থীদের শিল্প-সংস্কৃতি ও ইতিহাসের গভীর অনুধাবনে সহায়তা করে। এই অঞ্চল ঘিরে পর্যটকদের ক্রমবর্ধমান আগ্রহ এবং স্থানীয় সাংস্কৃতিক ঐতিহ্য সংরক্ষণের প্রয়োজনে বাংলাদেশ প্রত্নতত্ত্ব অধিদপ্তরের তত্ত্বাবধানে কান্তনগর প্রত্নতাত্ত্বিক জাদুঘর প্রতিষ্ঠা করা হয়। এ জাদুঘরে স্থানীয় প্রত্নবস্তু, মূর্তি, প্রাচীন শিল্পকর্ম ও ঐতিহাসিক নিদর্শন সংরক্ষণ ও প্রদর্শনের মাধ্যমে দর্শনার্থীদের জন্য এক সমৃদ্ধ জ্ঞানভান্ডার গড়ে তোলা হয়েছে। এই জাদুঘর কান্তজিউ মন্দিরের ঐতিহ্যগত গুরুত্বকে আরও বিস্তৃতভাবে তুলে ধরতে গুরুত্বপূর্ণ ভূমিকা পালন করে।

## সংগ্রহ
জাদুঘরে মুঘল ও রাজা যুগের বিভিন্ন নিদর্শন সংরক্ষিত রয়েছে, যার মধ্যে অন্যতম হল কষ্টিপাথরে নির্মিত প্রায় ৩০০টির বেশি দেব-দেবীর মূর্তি। এগুলোর গড় উচ্চতা ১ ফুট থেকে শুরু করে ১০ ফুট পর্যন্ত এবং ওজন ৫ কেজি থেকে ৮৫০ কেজি পর্যন্ত হতে পারে। এই মূর্তিগুলোর অধিকাংশই ভারতের রাজমহল পর্বতমালার পাথর দিয়ে তৈরি, যা ১২শ শতকের পর থেকে বিরল হয়ে উঠেছে। এসব মূর্তিতে হিন্দু দেব-দেবীদের চিত্রায়ন দেখা যায়।

এছাড়াও এখানে প্রাচীন স্বর্ণ ও রৌপ্য মুদ্রা, বিভিন্ন যুগের ব্যবহার্য সামগ্রী, ভাস্কর্য এবং প্রত্ননিদর্শন সংরক্ষিত আছে, যা উত্তরবঙ্গের প্রাচীন ইতিহাস ও ঐতিহ্যের গুরুত্বপূর্ণ সাক্ষ্য বহন করে।

## তথ্যসূত্র

## বহিঃসংযোগ

বিষয়শ্রেণী:কাহারোল উপজেলা
বিষয়শ্রেণী:বাংলাদেশের প্রত্নতাত্ত্বিক জাদুঘর
বিষয়শ্রেণী:রংপুর বিভাগের জাদুঘর
বিষয়শ্রেণী:দিনাজপুর জেলার দর্শনীয় স্থান
লালবাগ দুর্গ জাদুঘর

**লালবাগ দুর্গ জাদুঘর** বা **লালবাগ জাদুঘর** বাংলাদেশের রাজধানী ঢাকার অন্যতম ঐতিহাসিক নিদর্শন লালবাগ দুর্গ কমপ্লেক্সে অবস্থিত একটি প্রত্নতাত্ত্বিক জাদুঘর। এটি মুঘল স্থাপত্য ও ইতিহাস সংরক্ষণের একটি গুরুত্বপূর্ণ কেন্দ্র। দুর্গের অভ্যন্তরে স্থাপিত এই প্রত্নতাত্ত্বিক জাদুঘরে মুঘল আমলের বিভিন্ন নিদর্শন, অস্ত্র, পোশাক, মুদ্রা, শিল্পকর্ম ও ভাস্কর্য প্রদর্শিত হয়। এখানে স্থাপত্য কাঠামোর মধ্যে পরিবিবির সমাধি, মসজিদ ও শায়েস্তা খাঁর দরবার হল উল্লেখযোগ্য। বর্তমান জাদুঘরটি শায়েস্তা খাঁর বাসভবন ও দরবার হলকে পুনঃব্যবহার করে গঠিত হয়েছে।

জাদুঘরে মুঘল আমলের হাতে আঁকা চিত্রকর্ম, বিভিন্ন যুদ্ধাস্ত্র, পোশাক, মুদ্রা ও ব্যবহৃত সামগ্রী সংরক্ষিত রয়েছে, যা সে সময়ের সামাজিক, রাজনৈতিক ও সাংস্কৃতিক প্রেক্ষাপট তুলে ধরে। প্রদর্শনীর মধ্যে শায়েস্তা খাঁর ব্যবহৃত কিছু ব্যক্তিগত দ্রব্যও অন্তর্ভুক্ত।

## অবস্থান ও স্থাপত্য
জাদুঘরটি লালবাগ দুর্গের দেওয়ান-ই-আম ও হাম্মামখানা ভবনে অবস্থিত। ১৭ শতকে মুঘল সুবেদার শায়েস্তা খাঁর বাসভবন হিসেবে নির্মিত এই ভবনের নিচতলার তিনটি কক্ষ নিয়ে জাদুঘর গঠিত হয়েছে। এর সঙ্গে সংযুক্ত রয়েছে মুঘল আমলের রাজকীয় স্নানাগার।

## ইতিহাস
লালবাগ দুর্গের প্রাথমিক নাম ছিল কেল্লা আওরঙ্গবাদ। মুঘল সম্রাট আওরঙ্গজেবের পুত্র আজম শাহ ১৬৭৮ সালে ঢাকার সুবেদার নিযুক্ত হয়ে দুর্গ নির্মাণের সূচনা করেন। পরের বছর মারাঠা বিদ্রোহ দমনের আদেশ পেয়ে তিনি দিল্লিতে প্রত্যাহার হলে কাজ বন্ধ হয়ে যায়।  ১৬৮০ সালে শায়েস্তা খাঁ ঢাকায় সুবেদারের দায়িত্ব নিয়ে এ নির্মাণ কার্যক্রম আবার চালু করেন। কিন্তু তার কন্যা পরী বিবির অকালমৃত্যুর পর দুর্গটিকে অমঙ্গলজনক মনে করে ১৬৮৪ সালে নির্মাণ কার্যক্রম বন্ধ করে দেন।

১৬৮৮ সালে অবসরে গেলে শায়েস্তা খাঁ দুর্গটি তার উত্তরাধিকারীদের দান করেন এবং এরপর থেকে এর গুরুত্ব হ্রাস পেতে থাকে। ঢাকা কমিটি নামক একটি সংস্থা ১৮৪৪ সালে দুর্গের উন্নয়ন কার্যক্রম শুরু করে এবং তখন থেকে এটি লালবাগ দুর্গ নামে পরিচিতি পায়। ১৯১০ সালে এটি বাংলাদেশ প্রত্নতত্ত্ব অধিদপ্তরের আওতায় আসে এবং ১৯৮০-এর দশকে একটি সংস্কার শেষে দর্শনার্থীদের উদ্দেশ্যে উন্মুক্ত করা হয়।

## প্রদর্শনী ও সংগ্রহ
জাদুঘরে মুঘল আমলের বিভিন্ন দুর্লভ নিদর্শন সংরক্ষিত রয়েছে। এর মধ্যে অন্যতম ১৮শ শতকের যুদ্ধসজ্জিত পুতুল সৈনিক, যাদের পরনে লাল আংরাখা, পায়ে নাগরা এবং হাতে ঢাল ও তরবারি রয়েছে। প্রদর্শনীতে লোহার জালের বর্ম, হাতির দাঁতের বাঁটযুক্ত ছোরা এবং 'গুপ্তি' নামক একটি অস্ত্র প্রদর্শিত হয়। এছাড়াও রয়েছে তীর-ধনুক, বর্শা-বল্লম, হাত-কুঠার, তরবারি, গোক্ষুর, ঢাল, উরস্ত্রাণ, ছোরা ও অন্যান্য ক্ষুদ্রাস্ত্র।

একটি চিত্রকর্মে ১৮৪০ সালের লালবাগ দুর্গ ও তার পাশ দিয়ে প্রবাহিত বুড়িগঙ্গা নদীর দৃশ্য দেখা যায়। প্রদর্শনীতে বাহাদুর শাহ জাফর, আজম শাহ ও শায়েস্তা খাঁর প্রতিকৃতি। চীনামাটির পাত্র, ধাতব সুরাহি, বক্ষবর্ম, শিরস্ত্রাণ এবং টাইলস-সজ্জিত মুঘল হাম্মামের অংশবিশেষ এখানে সংরক্ষিত। এছাড়া ১৭শ শতকের হাতে লেখা কোরআন শরিফ ও তাফসির গ্রন্থ, যেখানে সোনালি ও নীল কালি ব্যবহার করে সূক্ষ্ম কারুকাজ করা হয়েছে। পারস্য থেকে আনা বিষপরীক্ষার পাত্রগুলিও উল্লেখযোগ্য, যেগুলোতে বিষক্রিয়া শনাক্ত করা যেত রঙ পরিবর্তনের মাধ্যমে।

## আরও দেখুন
* শায়েস্তা খাঁ
* লালবাগ কেল্লা
* পরিবিবির সমাধি

## তথ্যসূত্র

;উৎস

## বহিঃসংযোগ

*

বিষয়শ্রেণী:বাংলাদেশের প্রত্নতাত্ত্বিক জাদুঘর
বিষয়শ্রেণী:ঢাকা বিভাগের জাদুঘর
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:লালবাগ কেল্লা
তারাগাঁও জাদুঘর

**তারাগাঁও জাদুঘর** একটি ব্যক্তিমালিকানাধীন জাদুঘর যা কাঠমান্ডু শহরের উত্তর অংশে বৌধনাথ স্তূপ সংলগ্ন এলাকায় অবস্থিত। এটি তারাগাঁও রিজেন্সি হোটেলের চত্বরে স্থাপিত, যার এই জাদুঘরটির মালিক। জাদুঘরটি সরাফ ফাউন্ডেশনের সহায়তায় পরিচালিত হয়। এখানে তিনটি ভবনে একটি স্থায়ী সংগ্রহশালা এবং এখানে একটি সমসাময়িক শিল্পকলা প্রদর্শনী গ্যালারি রয়েছে।

## ইতিহাস
অস্ট্রিয় ধাঁচের ইটের এই স্থাপনাটি ১৯৭০-এর দশকে শিল্পী ও বিজ্ঞানীদের জন্য একটি হোস্টেল হিসেবে নির্মিত হয়। ১৯৫০-এর দশকে নেপাল বিদেশি পর্যটকদের জন্য উন্মুক্ত হয়। তখন আগত পর্যটকদের কাছে "নেপালিত্ব" উপস্থাপন করার লক্ষ্যেই এই হোস্টেল নির্মাণ করা হয়। ১৯৬৯ সালে তৎকালীন রাজসরকার জমিটি অধিগ্রহণ করে এবং তা নেপাল উইমেন্স অ্যাসোসিয়েশনের নামে হস্তান্তর করে। ১৯৭০ সালে বিশিষ্ট নেপালি শিক্ষাবিদ অঙ্গুর বাবা জোশি অস্ট্রিয়ান স্থপতি কার্ল প্রুশার সঙ্গে সাক্ষাৎ করেন। প্রুশা তখন জাতিসংঘ ও ইউনেস্কোর পরামর্শদাতা হিসেবে নেপালে কাজ করছিলেন। যোশী তখন তাঁকে হোস্টেলটির নকশা করার দায়িত্ব দেন। তিনি নেপালে শিল্পীদের জন্য একটি সাংস্কৃতিক গ্রাম গড়ে তুলতে চেয়েছিলেন।

নির্মাণকাজ শুরু হয় ১৯৭৪ সালে এবং পুরো কমপ্লেক্স উদ্বোধন হয় ১৯৭৪ সালের ২৫ সেপ্টেম্বর রানী ঐশ্বর্য রাজ্য লক্ষ্মী দেবী শাহর উপস্থিতিতে। এই স্থাপনায় নেপালি স্থাপত্যরীতি ও প্রুশার ইউরোপীয় আধুনিক স্থাপত্যশৈলীর সংমিশ্রণ দেখা যায়।

১৯৯০ নেপালি বিপ্লব গণতন্ত্রের পুনর্প্রতিষ্ঠার পর নেপাল উইমেন্স অ্যাসোসিয়েশন বিলুপ্ত হয়। ১৯৯৭ সালে হোস্টেলটি পরিত্যক্ত হয়। পরবর্তীতে এটি পাশের হায়াত হোটেলের মালিক অরুণ সরাফ অধিগ্রহণ করেন এবং পরবর্তীতে তা জাদুঘর পরিবর্তন করা হয়।

## প্রদর্শনী
জাদুঘরটি প্রায় ৩৫,০০০ বর্গফুট জায়গা জুড়ে বিস্তৃত। এর স্থায়ী সংগ্রহে রয়েছে ১৮শ ও ১৯শ শতাব্দীর আলোকচিত্র, জলরং চিত্র, খোদাইচিত্র, শিল্পীদের স্কেচ, মানচিত্র, পরিকল্পনা, অঙ্কন এবং অন্যান্য নথিপত্র। এছাড়াও এখানে একটি সমসাময়িক শিল্পকলা গ্যালারি, একটি ইভেন্ট হল এবং দুটি উন্মুক্ত অ্যাম্ফিথিয়েটার রয়েছে।

## অনুষ্ঠান
জাদুঘর নিয়মিতভাবে শিল্প-সংক্রান্ত বিভিন্ন অনুষ্ঠান ও উৎসব আয়োজন করা হয়। বই প্রকাশ ও সঙ্গীত পরিবেশনার জন্যও জাদুঘরটি প্রাঙ্গণ ব্যবহৃত হয়। এটি পাটন জাদুঘর, বাহাদুর শাহ বৈঠক, নেপাল আর্ট কাউন্সিল এবং সিদ্ধার্থ আর্ট গ্যালারির সঙ্গে কাঠমান্ডু ত্রিবার্ষিকী ২০৭৭-এর অন্যতম আয়োজক ছিল।

## আরও দেখুন

* নেপাল ফাইন আর্টস অ্যাকাডেমি
* নেপাল আর্ট কাউন্সিল
* পার্ক গ্যালারি

## তথ্যসূত্র

বিষয়শ্রেণী:নেপালের জাদুঘর
বিষয়শ্রেণী:২০১৪-এ নেপালে প্রতিষ্ঠিত
ডাইলান ড্যানিয়েলস

**ডাইলান জেমস ড্যানিয়েলস** (; জন্ম: ১৭ মার্চ ২০০৩; **ডাইলান ড্যানিয়েলস** নামে সুপরিচিত) হলেন একজন অস্ট্রেলীয় পেশাদার বাস্কেটবল খেলোয়াড়, যিনি বর্তমানে মার্কিন বাস্কেটবল দল আটলান্টা হোকসের হয়ে খেলেন। তিনি বিভিন্ন আন্তর্জাতিক প্রতিযোগিতায় বাস্কেটবল খেলায় অস্ট্রেলিয়ার প্রতিনিধি হিসেবে প্রতিদ্বন্দ্বিতা করে থাকেন।

২০১৯ সালে বাস্কেটবলে অভিষেক করা ড্যানিয়েলস অস্ট্রেলিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

## প্রারম্ভিক জীবন
ডাইলান জেমস ড্যানিয়েলস ২০০৩ সালের ১৭ই মার্চ তারিখে অস্ট্রেলিয়ার ভিক্টোরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## খেলোয়াড়ি জীবন
ড্যানিয়েলস ফ্রান্সে অনুষ্ঠিত ২০২৪ গ্রীষ্মকালীন অলিম্পিকের পুরুষদের প্রতিযোগিতায় অস্ট্রেলিয়ার প্রতিনিধি হিসেবে অংশগ্রহণ করেছিলেন। উক্ত প্রতিযোগিতায় তিনি ৪ ম্যাচে অংশগ্রহণ করে ১৪টি অ্যাসিস্ট এবং ৬ স্টিলের পাশাপাশি সর্বমোট ৩৪ পয়েন্ট অর্জন করেছেন।

## তথ্যসূত্র

## বহিঃসংযোগ

* 

বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় পুরুষ বাস্কেটবল খেলোয়াড়
বিষয়শ্রেণী:অস্ট্রেলিয়ার অলিম্পিক বাস্কেটবল খেলোয়াড়
বিষয়শ্রেণী:২০২৪ গ্রীষ্মকালীন অলিম্পিকের বাস্কেটবল খেলোয়াড়
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
বিষয়শ্রেণী:বেন্ডিগোর ক্রীড়াবিদ
উপজাতীয় সাংস্কৃতিক একাডেমি জাদুঘর

**উপজাতীয় সাংস্কৃতিক  একাডেমী জাদুঘর**  বাংলাদোশের নেত্রকোণা জেলার দুর্গাপুর উপজেলার বিরিশিরিতে অবস্থিত একটি জাদুঘর।

## ইতিহাস
এই জাদুঘরটি ক্ষুদ্র নৃগোষ্ঠীর কালচারাল একাডেমির অংশ হিসেবে কাজ করে। একাডেমিটি ঐতিহ্যবাহী সংস্কৃতি সংরক্ষণ, চর্চা, গবেষণা ও প্রচারে গুরুত্বপূর্ণ ভূমিকা পালন করে। এটি অডিও-ভিজ্যুয়াল উপাদান, প্রকাশনা, উৎসব আয়োজন এবং সাংস্কৃতিক প্রশিক্ষণের মাধ্যমে ক্ষুদ্র নৃগোষ্ঠীর সাংস্কৃতিক ঐতিহ্যকে জাতীয় সংস্কৃতির মূলধারায় সংযুক্ত করার চেষ্টা করে। এই জাদুঘরটি ১৯৭৭ সালে প্রতিষ্ঠিত হয়েছিল। এটি বৃহত্তর ময়মনসিংহ অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্যকে লালন ও বিকাশে বিশেষভাবে কাজ করে। এখানে বিভিন্ন ধরনের সাংস্কৃতিক উপাদান, যেমন - ঐতিহ্যবাহী পোশাক, গয়না, এবং অন্যান্য জিনিসপত্র প্রদর্শিত হয়। জাদুঘরটি সাংস্কৃতিক প্রশিক্ষণ, প্রকাশনা এবং বিভিন্ন উৎসব আয়োজনের মাধ্যমে ক্ষুদ্র নৃ-গোষ্ঠীর সংস্কৃতিকে তুলে ধরার চেষ্টা করে।

## তথ্যসূত্র

বিষয়শ্রেণী:ময়মনসিংহ বিভাগের জাদুঘর
আবদুল রশিদ শাহিন

**আবদুল রশিদ শাহিন** (জন্ম ৩ আগস্ট, ১৯৪৫) একজন সক্রিয় রাজনীতিবিদ, সমাজতন্ত্রী এবং একজন সমাজসেবক। তিনি ১৯৮০-এর দশকে শিল্পমন্ত্রী হিসেবে দায়িত্ব পালন করেছেন এবং ১৯৯০-এর দশকে বারামুল্লা আসন থেকে দু'বার সংসদ সদস্য নির্বাচিত হয়েছেন। তিনি ভারতের ১৪তম লোকসভার সদস্য ছিলেন। তিনি জম্মু ও কাশ্মীরের বারামুল্লা (লোকসভা নির্বাচনী এলাকা) নির্বাচনী এলাকার প্রতিনিধিত্ব করতেন এবং জম্মু ও কাশ্মীর ন্যাশনাল কনফারেন্স (জেকেএনসি) রাজনৈতিক দলের সদস্য ছিলেন।

## তথ্যসূত্র

## বহিঃসংযোগ
* ভারতীয় সংসদের ওয়েবসাইটে অফিসিয়াল জীবনীমূলক স্কেচ
* https://web.archive.org/web/20180325043017/http://jknc.com/

বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ১৯৭৭-১৯৮৩
বিষয়শ্রেণী:জম্মু ও কাশ্মীরের লোকসভা সদস্য
বিষয়শ্রেণী:বারমুলার ব্যক্তি
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:ত্রয়োদশ লোকসভার সদস্য
বিষয়শ্রেণী:চতুর্দশ লোকসভার সদস্য
বিষয়শ্রেণী:১৯৪৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীরের জনতা দলের রাজনীতিবিদ
ভারত কলা ভবন

**ভারত কলা ভবন** হলো ভারতের বারাণসীর বেনারস হিন্দু বিশ্ববিদ্যালয়ে অবস্থিত একটি বিশ্ববিদ্যালয় জাদুঘর। এটি ভারতীয় শিল্প ও সংস্কৃতির জ্ঞান বিস্তারে সহায়ক ভূমিকা পালন করেছে। এটি বেনারস হিন্দু বিশ্ববিদ্যালয় এবং বারাণসী শহরের অন্যতম গুরুত্বপূর্ণ পর্যটন আকর্ষণ।

## ইতিহাস
ভারত কলা ভবনের ধারণাটি বাস্তব রূপ পায় ১৯২০ সালের ১ জানুয়ারী বারাণসীর গোদোলিয়ায় একটি অংশে *ভারতীয় ললিত কলা পরিষদ* প্রতিষ্ঠার মাধ্যমে। ১৯২০ থেকে ১৯৬২ সালের মধ্যে জাদুঘরের সংগ্রহ বারাণসীর বিভিন্ন স্থানে স্থানান্তরিত করা হয়। এরপর ১৯৫০ সালে জওহরলাল নেহরু বর্তমান জাদুঘর ভবনের ভিত্তিপ্রস্তর স্থাপন করেন এবং ১৯৬২ সালে জাদুঘরটি বেনারস হিন্দু বিশ্ববিদ্যালয়ে তার বর্তমান অবস্থানে স্থানান্তরিত হয়। মহাত্মা গান্ধী তিনবার ভারত কলা ভবন পরিদর্শন করেছিলেন এবং তাঁর শেষ ভ্রমণে তিনি লিখেছিলেন "संग्रह बहुत अच्छा है" ("সংগ্রহটি খুব ভালো")।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (April 2021)">তথ্যসূত্র প্রয়োজন</span>]]* &#x5D;

### মাইলফলক
* ১৯২০: ভারতীয় ললিত কলা পরিষদ প্রতিষ্ঠিত হয়।
* ১৯২৬: *ভারতীয় ললিত কলা পরিষদ* গোদোলিয়া থেকে কামাখ্যা কেন্দ্রীয় হিন্দু বালক বিদ্যালয়ে স্থানান্তরিত হয়।
* ১৯২৯: রবীন্দ্রনাথ ঠাকুর (প্রথম চেয়ারম্যান) শিল্প ও কারুশিল্পের উপর মনোনিবেশ করার সিদ্ধান্ত নেন।
* ১৯২৯: **ভারত কলা ভবন** (ভারতীয় শিল্প জাদুঘর) নামের অধীনে *ভারতীয় ললিত কলা পরিষদ* থেকে *[[নাগরীপ্রচারিণী সভা|কাশী নাগরী প্রচারিণী সভাতে]]* স্থানান্তরিত হয়।
* ১৯৩০: *কাশী নাগরী প্রচারিণী সভার* ভারত কলা ভবনের আনুষ্ঠানিক উদ্বোধন করেন প্রফেসর অর্ধেন্দ্র কুমার গাঙ্গুলী।
* ১৯৪৫: রজত জয়ন্তী।
* ১৯৪৭: লন্ডনের প্রদর্শনীতে প্রদর্শনী ধার দেওয়া।
* ১৯৫০: *নাগরী প্রচারিণী সভা* থেকে বেনারস হিন্দু বিশ্ববিদ্যালয়ের মালব্য ভবনে সংগ্রহ স্থানান্তর।
* ১৯৫০: জওহরলাল নেহরু বর্তমান ভবনের ভিত্তিপ্রস্তর স্থাপন করেন।
* ১৯৬২: জওহরলাল নেহরু কর্তৃক নতুন ভবনের উদ্বোধন।
* ১৯৭০: সুবর্ণ জয়ন্তী।
* ১৯৭৭: প্রতাপচন্দ্র চন্দ্র কর্তৃক ভবনের পশ্চিম শাখার ভিত্তিপ্রস্তর স্থাপন।
* ১৯৮০: পদ্মবিভূষণ রাই কৃষ্ণদাসের মৃত্যু।
* ১৯৯০: অ্যালিস বোনার গ্যালারির উদ্বোধন।
* ১৯৯৫: প্ল্যাটিনাম জয়ন্তী।
* ২০১১: মহামনা পণ্ডিত মদনমোহন মালব্যের ১৫০তম জন্মবার্ষিকীতে, জাদুঘর একটি তথ্যচিত্র তৈরি করে এবং তাঁর উপর একটি বই প্রকাশ করে।

## সংগ্রহ
ভারত কলা ভবনে ১ম থেকে ১৫শ শতাব্দীর শিল্পকর্ম, বৌদ্ধ ও হিন্দু ভাস্কর্য, চিত্রকলা, পাণ্ডুলিপি, মুঘল মিনিয়েচার, চিত্রকর্ম, কিংখাপের বস্ত্র, সমসাময়িক শিল্পকর্ম এবং ব্রোঞ্জ মূর্তির সংগ্রহ রয়েছে। মৃৎশিল্প, ধাতব শিল্প, হাতির দাঁতের জিনিসপত্র, অলংকার, পোড়ামাটির পুঁতি এবং গুজরাটি, রাজস্থানী ও পাহাড়ি ক্ষুদ্রাকৃতির চিত্রকর্মের বিরল সংগ্রহও জাদুঘরে প্রদর্শিত হচ্ছে। ভারত কলা ভবনের মোট সংগ্রহ সংখ্যা ১০৪,৩৭৬।
ডান|থাম্ব| ভারত কলা ভবনে প্রদর্শিত হাতির ওপর যক্ষী

### প্রদর্শিত জিনিসপত্র
* সংরক্ষিত উপকরণ
* প্রত্নতাত্ত্বিক উপকরণ
* অলঙ্করণ শিল্প
* ভারতীয় ডাকটিকিট
* সাহিত্যিক উপাদান
* চিত্রকলা
* ব্যক্তিগত সংগ্রহ
* বস্ত্র এবং পোশাক

## সংগ্রহ

## আরও দেখুন
* বেনারস হিন্দু বিশ্ববিদ্যালয়

## তথ্যসূত্র

বিষয়শ্রেণী:১৯২০-এ প্রতিষ্ঠিত জাদুঘর
বিষয়শ্রেণী:১৯২০-এ ভারতে প্রতিষ্ঠিত
বিষয়শ্রেণী:উত্তরপ্রদেশের জাদুঘর
বিষয়শ্রেণী:বারাণসীর দর্শনীয় স্থান
বিষয়শ্রেণী:বেনারস হিন্দু বিশ্ববিদ্যালয়
বিষয়শ্রেণী:ভারতের প্রত্নতাত্ত্বিক জাদুঘর
বিষয়শ্রেণী:ভারতের শিল্পকলা জাদুঘর ও গ্যালারি
নিয়ার ফিল্ড কমিউনিকেশন

**নিয়ার ফিল্ড কমিউনিকেশন** ( **এনএফসি** ) হলো কতকগুলো যোগাযোগ প্রোটোকলের একটি সেট যা দুটি ইলেকট্রনিক ডিভাইসের মধ্যে চার সেন্টিমিটার বা তার কম দূরত্বে যোগাযোগে সক্ষম। এনএফসি একটি সহজ সেটআপের মাধ্যমে একটি কম গতির সংযোগ প্রদান করে যা এই সক্ষমতাসম্পন্ন তারবিহীন সংযোগের বুটস্ট্র্যাপিংয়ের জন্য ব্যবহার করা যেতে পারে।  অন্যান্য প্রক্সিমিটি কার্ড প্রযুক্তির মতো, এনএফসি  ইন্ডাক্টিভ কাপলিংয়ের ওপর ভিত্তি করে তৈরি করা হয় যা এনএফসি সক্ষমতাসম্পন্ন দুটি ডিভাইসের ইলেকট্রোম্যাগনেটিক কয়েকের মধ্যে ঘটে, যেমন- স্মার্টফোন। একক বা উভয় দিকে যোগাযোগকারী এনএফসি ১৩.৫৬ মেগাহার্জ ফ্রিকোয়েন্সি ব্যবহার করে যা বিশ্বব্যাপী উপলব্ধ লাইসেন্সবিহীন রেডিও ফ্রিকোয়েন্সি ISM ব্যান্ড। এটি ১০৬ থেকে ৮৪৮ কিলোবিট প্রতি সেকেন্ড পর্যন্ত ISO/IEC 18000-3 এয়ার ইন্টারফেস ডেটা রেট স্ট্যান্ডার্ডের সাথে তুলনীয়।

এনএফসি ফোরাম এই প্রযুক্তির সংজ্ঞা এবং প্রচারে সাহায্য করেছে পাশাপাশি এই সুবিধা প্রদানকারী ডিভাইস প্রত্যয়নের জন্য মানও নির্ধারণ করেছে।  ক্রেডিট কার্ডের মতো এনক্রিপশন অ্যালগরিদম প্রয়োগ করে এবং যদি সেগুলো ব্যক্তিগত এরিয়া নেটওয়ার্ক হিসেবে বিবেচিত হওয়ার মানদণ্ডে উত্তীর্ণ হয়, তাহলে এটি ব্যবহার নিরাপদ যোগাযোগ পাওয়া সম্ভব।

## তথ্যসূত্র

বিষয়শ্রেণী:মোবাইল টেলিযোগাযোগ
বিষয়শ্রেণী:আইএসও মান
বিষয়শ্রেণী:তারহীন
লাল কেল্লা প্রত্নতাত্ত্বিক জাদুঘর

**লাল কেল্লা প্রত্নতাত্ত্বিক জাদুঘর** বর্তমানে লাল কেল্লার মুমতাজ মহলে অবস্থিত। এখানে মুঘল যুগের চিত্র, প্রত্নবস্তু, ক্যালিগ্রাফি, কাপড় ইত্যাদি রয়েছে।

## ইতিহাস
এই জাদুঘরটি আগে কেল্লার *[[নহবত খানা|নহবত খানায়]]* অবস্থিত ছিল। পরবর্তীতে *মুমতাজ মহলে* স্থানান্তরিত হয়, যা মূলত ব্রিটিশ সৈন্যদের মেস হিসেবে ব্যবহৃত হতো। জাদুঘরটি এখন ভারতীয় পুরাতত্ত্ব সর্বেক্ষণ-এর তত্ত্বাবধানে রয়েছে।

লালকেল্লার সম্পত্তি ও গহনার অধিকাংশই ১৭৪৭ সালে নাদির শাহের ভারত আক্রমণ-এর সময় এবং ১৮৫৭ সালের সিপাহী বিদ্রোহের পর লুণ্ঠিত ও চুরি হয়ে যায়। এগুলো পরবর্তীতে অনেক ব্যক্তিগত সংগ্রাহকদের কাছে ও ব্রিটিশ মিউজিয়াম, ব্রিটিশ লাইব্রেরি এবং ভিক্টোরিয়া অ্যান্ড অ্যালবার্ট মিউজিয়াম-এ বিক্রি হয়ে যায়। উদাহরণস্বরূপ, কোহিনূর হীরা, শাহজাহানের জেড মদের পেয়ালা এবং বাহাদুর শাহ দ্বিতীয়-এর মুকুট বর্তমানে লন্ডনে রয়েছে। ফলে, জাদুঘরটি মুঘল সম্পত্তি ও ঐতিহ্যের অংশমাত্র প্রদর্শন করতে সক্ষম।
## তথ্যসূত্র

বিষয়শ্রেণী:দিল্লির জাদুঘর
বিষয়শ্রেণী:লালকেল্লা
অশোক কুমার ভট্টাচার্য

**অশোক কুমার ভট্টাচার্য** (১ ফেব্রুয়ারি ১৯১৯ - ১১ জুন ২০১৬) ছিলেন একজন ভারতীয় প্রত্নতাত্ত্বিক, জাদুঘরবিদ, শিল্প ইতিহাসবিদ এবং সংস্কৃতের অধ্যাপক। তিনি অবসর গ্রহণের পূর্ব পর্যন্ত এক দশক ধরে কলকাতার ভারতীয় জাদুঘরের পরিচালক ছিলেন। ভারত সরকার তাকে ২০১৭ সালের এপ্রিল মাসে মরণোত্তর পদ্মশ্রী প্রদান করে।

ভট্টাচার্যের কৃতিত্বের সাক্ষী রেখে শিল্প, প্রত্নতত্ত্ব, লিপিবিদ্যা এবং মুদ্রাবিদ্যার বিভিন্ন প্রেক্ষাপটের উপর ২৯টি বই এবং বিশ্বজুড়ে জার্নালে শত শত গবেষণা প্রবন্ধ প্রকাশিত হয়েছে। ২০১২ সালে, জৈন মূর্তিতত্ত্বে তার অসামান্য অবদানের জন্য নতুন দিল্লিতে তাকে আচার্য হেমচন্দ্র সুরি সম্মানে ভূষিত করা হয়।

## জীবনী
ভট্টাচার্য্য উত্তর কলকাতায় অধ্যাপক হরিমোহন ভট্টাচার্য্যের পরিবারে ১ ফেব্রুয়ারি ১৯১৯ সালে  জন্মগ্রহণ করেন। তিনি সাউথ সাবারবান স্কুল এবং স্কটিশ চার্চ কলেজে পড়াশোনা করেন। ১৯৪১ সালে কলকাতা বিশ্ববিদ্যালয় থেকে সংস্কৃতে স্নাতকোত্তর ডিগ্রি অর্জন করেন, যেখানে তাঁর মূল বিষয় ছিল শিলালিপি ও প্রতিমাশাস্ত্র। এরপর ১৯৫২ সালে আরবি-ফারসি ইতিহাসে দ্বিতীয় স্নাতকোত্তর ডিগ্রি লাভ করেন। উভয় ক্ষেত্রেই তিনি স্বর্ণপদক লাভ করেন। এই সময়ে তিনি "কবিতীর্থ" ও "পুরাতীর্থ" উপাধিতে ভূষিত হন। তিনি ১৯৪৪ সালে আইন শিক্ষা সম্পূর্ণ করেন। ১৯৪৯ সালে তিনি প্রেমচাঁদ রায়চাঁদ বৃত্তি লাভ করেন। ওই বছরেই তিনি ভারতীয় জাদুঘরে সহ-সংরক্ষক হিসেবে যোগ দেন। পরে ১৯৬৫ থেকে ১৯৭৫ সাল পর্যন্ত তিনি ভারতীয় জাদুঘরের পরিচালক হিসেবে দায়িত্ব পালন করেন এবং সেখান থেকেই অবসর গ্রহণ করেন।

তিনি ১১ জুন ২০১৬ সালে কলকাতায় লেক গার্ডেনসের নিজ বাসভবনে মৃত্যুবরণ করেন।

## বই
তার লেখা বইগুলির মধ্যে উল্লেখযোগ্য:
*পশ্চিমবঙ্গের মন্দিরগুলির উৎসর্গমূলক শিলালিপির সংগ্রহ (খ্রিস্টীয় ১৫০০ সাল থেকে খ্রিস্টীয় ১৮০০ সাল পর্যন্ত) – ১৯৮২
*ভারতীয় সংস্কৃতির প্রদর্শনী: শিল্প ও প্রত্নতত্ত্ব – ১৯৯৫ 
*ভারতে ফারসি-আরবি শিলালিপির সাংস্কৃতিক, ঐতিহাসিক ও রাজনৈতিক দিক – ১৯৯৯ 
*দূর-পূর্ব এশিয়ার বৌদ্ধ মূর্তিকলা বিকাশে ভারতের অবদান – ২০০২ 
*জাপানের প্রাচীন ও বৌদ্ধ প্রস্তরমূর্তি – ২০০৪ 
*থাইল্যান্ডের বৌদ্ধ মূর্তিকলা: দক্ষিণ-পূর্ব এশীয় দৃষ্টিকোণ – ২০০৭
*ভারতীয় মুদ্রাতত্ত্ব ও তার সাংস্কৃতিক দিক – ২০১০ 
*জৈন মূর্তিকলার ঐতিহাসিক বিকাশ: একটি সমন্বিত অধ্যয়ন – ২০১০ 

## তথ্যসূত্র

বিষয়শ্রেণী:১৯১৯-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:২০শ শতাব্দীর ভারতীয় ইতিহাসবিদ
বিষয়শ্রেণী:২০শ শতাব্দীর ভারতীয় প্রত্নতত্ত্ববিদ
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর ভারতীয় প্রত্নতত্ত্ববিদ
বিষয়শ্রেণী:২১শ শতাব্দীর ভারতীয় ইতিহাসবিদ
বিষয়শ্রেণী:২১শ শতাব্দীর বাঙালি
বিষয়শ্রেণী:ভারতীয় জাদুঘরবিদ
বিষয়শ্রেণী:ভারতীয় শিল্প ইতিহাসবিদ
বিষয়শ্রেণী:পশ্চিমবঙ্গের শিক্ষায়তনিক
বিষয়শ্রেণী:বাঙালি ইতিহাসবিদ
বিষয়শ্রেণী:বাঙালি লেখক
বিষয়শ্রেণী:ভারতীয় সংস্কৃত পণ্ডিত
বিষয়শ্রেণী:বাংলার সংস্কৃত পণ্ডিত
বিষয়শ্রেণী:সংস্কৃত পণ্ডিত
বিষয়শ্রেণী:বাঙালি হিন্দু
বিষয়শ্রেণী:কলকাতার পণ্ডিত
বিষয়শ্রেণী:অন্যান্য ক্ষেত্রে পদ্মশ্রী প্রাপক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
খেলাফতে রব্বানী পার্টি

**খেলাফতে রব্বানী পার্টি** একটি বাংলাদেশী ইসলামপন্থী রাজনৈতিক দল। এটি ১৯৫২ সালে পাকিস্তানে একটি পূর্ব পাকিস্তান ভিত্তিক রাজনৈতিক দল হিসেবে প্রতিষ্ঠিত হয়েছিল।

## ইতিহাস
### পাকিস্তান আমল
১৯৫২ সালে মূলত তমদ্দুন মজলিসের সমর্থক ও শুভানুধ্যায়ীরা সাবেক মুসলিম লীগ নেতা আবুল হাশিমের নেতৃত্বে খেলাফতে রব্বানী পার্টি গঠন করেন। ১৯৫২ সালের ভাষা আন্দোলনে গঠিত সর্বদলীয় কেন্দ্রীয় রাষ্ট্রভাষা কর্ম পরিষদে দলটির প্রতিনিধিত্ব ছিল। ১৯৫৪ সালের প্রাদেশিক পরিষদ নির্বাচনে দলটি আওয়ামী মুসলিম লীগ, কৃষক শ্রমিক পার্টি, নেজামে ইসলাম পার্টি ও গণতন্ত্রী দলের সাথে জোটবদ্ধ হয়ে যুক্তফ্রন্ট গঠন করে। নির্বাচনে খেলাফতে রব্বানীর শাহেদ আলী সুনামগঞ্জ থেকে এবং আবুল কাসেম চট্টগ্রামের পটিয়া-বোয়ালখালি থেকে নির্বাচিত হন। যুক্তফ্রন্ট জয়লাভ করে সরকার গঠন করে। আবুল হাশিম ১৯৫৬ সাল পর্যন্ত দলটির নেতৃত্ব দেন।

### বাংলাদেশ আমল
১৯৭৬ সালে যে রাজনৈতিক দলগুলোর সমন্বয়ে ইসলামিক ডেমোক্রেটিক লীগ গঠিত হয় তার মধ্যে খেলাফতে রব্বানী অন্যতম। রব্বানী পার্টির এ কে এম রফিক উল্লাহ চৌধুরী ডেমোক্রেটিক লীগের সহ-সভাপতি নিযুক্ত হন। ১৯৮৪ সালে মুহাম্মদুল্লাহ হাফেজ্জীর নেতৃত্ব গঠিত এরশাদ-বিরোধী সম্মিলিত সংগ্রাম পরিষদেও যুক্ত ছিল দলটি। 

বর্তমানে খেলাফতে রব্বানী ইসলামী ঐক্যজোটভুক্ত একটি দল। দলটি নির্বাচন কমিশনে নিবন্ধিত নয়। ফয়জুল হক জালালাবাদী দলটির নেতৃত্ব দিচ্ছেন।

## অঙ্গ ও সহযোগী সংগঠন
### ইসলামী ছাত্র শক্তি

**পাকিস্তান ইসলামী ছাত্র শক্তি** ছিল খেলাফতে রব্বানী পার্টির ছাত্র সংগঠন। ১৯৫৪ সালে ফরমান উল্লাহ খানের নেতৃত্বে সংগঠনটি প্রতিষ্ঠিত হয়। বাংলাদেশের সাবেক প্রধানমন্ত্রী মওদুদ আহমদ ছাত্রজীবনে সংগঠনটির সাথে সম্পৃক্ত ছিলেন।

## তথ্যসূত্র


বিষয়শ্রেণী:১৯৫২-এ পূর্ব পাকিস্তানে প্রতিষ্ঠিত
বিষয়শ্রেণী:সমাজতন্ত্রী দল
বিষয়শ্রেণী:বাংলাদেশের ইসলামি রাজনৈতিক দল
বিষয়শ্রেণী:পাকিস্তানের বিলুপ্ত রাজনৈতিক দল
বিষয়শ্রেণী:ইসলামী ঐক্যজোট
বিষয়শ্রেণী:১৯৫২-এ প্রতিষ্ঠিত রাজনৈতিক দল
আবদুল রশিদ কাবুলি

**আবদুল রশিদ কাবুলি** (জন্ম: ১৫ আগস্ট ১৯৩৬) ছিলেন ভারতের জম্মু ও কাশ্মীর রাজ্যের একজন রাজনীতিবিদ। তিনি ন্যাশনাল কনফারেন্স রাজনৈতিক দলের সদস্য ছিলেন এবং দুবার শ্রীনগর লোকসভা আসন থেকে সংসদ সদস্য হিসেবে দায়িত্ব পালন করেছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2023)">তথ্যসূত্র প্রয়োজন</span>]]* &#x5D;

## নির্বাচনী কর্মক্ষমতা

## তথ্যসূত্র

বিষয়শ্রেণী:কাশ্মীরি মুসলিম
বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ
বিষয়শ্রেণী:জম্মু ও কাশ্মীরের জনতা পার্টির রাজনীতিবিদ
বিষয়শ্রেণী:কাবুলের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৩৬-এ জন্ম
বিষয়শ্রেণী:জম্মু ও কাশ্মীরের লোকসভা সদস্য
বিষয়শ্রেণী:কাশ্মীরি রাজনীতিবিদ
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:২০শ শতাব্দীর ভারতীয় মুসলিম
বিষয়শ্রেণী:শ্রীনগরের রাজনীতিবিদ
বিষয়শ্রেণী:অষ্টম লোকসভার সদস্য
বিষয়শ্রেণী:সপ্তম লোকসভার সদস্য
বিষয়শ্রেণী:জম্মু ও কাশ্মীর বিধানসভার সদস্য ১৯৭৭-১৯৮৩
পাকিস্তান প্রাকৃতিক ইতিহাস জাদুঘর

**পাকিস্তান মিউজিয়াম অফ ন্যাচারাল হিস্ট্রি (পিএমএনএইচ)**, (    ) ১৯৭৬ সালে প্রতিষ্ঠিত,  পাকিস্তানের রাজধানী ইসলামাবাদে অবস্থিত একটি পাবলিক প্রাকৃতিক ইতিহাস জাদুঘর ।  

এখানে প্রদর্শনী এবং গ্যালারি রয়েছে যা দেশের বাস্তুবিদ্যা, ভূতত্ত্ব এবং জীবাশ্মবিদ্যা সম্পর্কে তথ্য প্রদর্শন করে এবং প্রদান করে। বর্তমানে, জাদুঘরে ৬,০০,০০০ এরও বেশি জিনিসপত্রের সংগ্রহ রয়েছে।  জাদুঘরটি একটি গবেষণা কেন্দ্র হিসেবেও কাজ করে এবং লোক বিরসা জাদুঘরের সাথে ঘনিষ্ঠভাবে কাজ করে। জাদুঘরটি শুক্রবার ছাড়া প্রতিদিন সকাল ১০টা থেকে বিকাল ৫টা পর্যন্ত জনসাধারণের জন্য উন্মুক্ত থাকে।  জাদুঘরটি বিজ্ঞান ও প্রযুক্তি মন্ত্রণালয়ের অধীনে পাকিস্তান বিজ্ঞান ফাউন্ডেশন দ্বারা পরিচালিত হয়।

## প্রদর্শনী এবং গ্যালারি

* জৈবিক গ্যালারি - তাদের নিজ নিজ আবাসস্থলে চিত্রিত বন্য উদ্ভিদ এবং প্রাণীজগৎ প্রদর্শন এবং আলোচনা করে। 
* পরিবেশগত গ্যালারি - একটি শিক্ষামূলক বিভাগ যেখানে পরিবেশগত চক্র, আবাসস্থল এবং পরিবেশগত সমস্যাগুলি ভিজ্যুয়াল এবং অডিওর মাধ্যমে আলোচনা করা হয়। 
* রত্নপাথরের গ্যালারি - কাঁচা এবং কাটা এবং পালিশ করা বিভিন্ন ধরণের রত্ন দেখায়।
* প্যালিওন্টোলজি গ্যালারি - জীবাশ্ম এবং তাদের গবেষণা প্রদর্শন করে। নৃবিজ্ঞান নিয়ে চিত্রকর্ম এবং লেখার মাধ্যমেও আলোচনা করা হয়, যার মধ্যে অস্ট্রালোপিথেকাসের খুলিও রয়েছে। দেয়ালচিত্রগুলিতে প্রাগৈতিহাসিক যুগের চিত্র ফুটে উঠেছে। 
* টেথিস গ্যালারি - পাকিস্তানের সমুদ্রবিদ্যা, পেট্রোলজি, পেডোলজি এবং খনিজবিদ্যা সম্পর্কে তথ্য প্রদান করে। এটি সমুদ্রের দৃশ্যের একটি ত্রিমাত্রিক চিত্র এবং একটি তিমির কঙ্কাল প্রদর্শন করে। লবণাক্ত অঞ্চলের বিভিন্ন দিকও বিস্তারিতভাবে অধ্যয়ন করা হয়। 
* ভার্চুয়াল ওরিয়েন্টেশন গ্যালারি - এটি দর্শনার্থীদের পুরো জাদুঘরটি ঘুরে না দেখে উপরের সমস্ত গ্যালারির ভার্চুয়াল ট্যুর করার সুযোগ দেয়। এই নতুন গ্যালারিটি ২০১৬ সালে চালু করা হয়েছিল। 

## মহাপরিচালকগণ
* ডঃ সায়মা হুমা তানভীর-২০২১ সালে জাদুঘরের মহাপরিচালক হিসাবে দায়িত্ব পালন করছেন। 

## ইভেন্টগুলি
পিএমএনএইচ জানিয়েছে, পিএমএনএইচ একটি বৃহৎ তিমি হাঙর অধিগ্রহণ করে যা ২০১২ সালে করাচি ফিশ হারবারে অবতরণ করে। এই তিমি হাঙরের দৈর্ঘ্য ছিল প্রায়  এবং ওজন ছিল ১৬ টন। এর লিভারের ওজন প্রায় , পেট ছিল প্রায় , এবং ডিম্বাশয়ের ওজন ছিল  এবং প্রায় ১৫০০টি ডিম ছিল। ২০১২ সালের ৬ ফেব্রুয়ারি আরব সাগরের পাকিস্তানি ভূখণ্ডের *গোরা বারি* এলাকায় স্থানীয় জেলেরা হাঙরটিকে দেখতে পান।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2016)">তথ্যসূত্র প্রয়োজন</span>]]* &#x5D; তাদের মতে, এটি তখন জীবিত ছিল কিন্তু সমুদ্রের তীরে টেনে নিয়ে যাওয়ার আগেই মারা যায়। মাছটি ৭ ফেব্রুয়ারী, ২০১২ তারিখে করাচি ফিশ হারবারে আনা হয়েছিল এবং ২০০,০০০ টাকায় নিলামে তোলা হয়েছিল। জাদুঘরটি এই হাঙরটি কিনে শুকনো নমুনা হিসেবে স্থাপন করে। তবে, পেশাদার ট্যাক্সিডার্মি দক্ষতার অভাব এবং দুর্বল রক্ষণাবেক্ষণের কারণে, নমুনাটি বেশ কয়েকবার পুনরায় রঙ এবং মেরামত করা সত্ত্বেও দ্রুত নষ্ট হয়ে যাচ্ছে।

## তথ্যসূত্র

বিষয়শ্রেণী:১৯৭৬-এ পাকিস্তানে প্রতিষ্ঠিত
বিষয়শ্রেণী:পাকিস্তানের কেন্দ্রীয় বিভাগ ও সংস্থা
বিষয়শ্রেণী:উইকিউপাত্তে স্থানাঙ্ক আছে
সংস্কৃতি জাদুঘর

**সংস্কৃতি জাদুঘর** হল তিনটি জাদুঘরের সমষ্টি, যথা: **দৈনন্দিন শিল্পকলার জাদুঘর**, **ভারতীয় টেরাকোটার জাদুঘর** (উপজাতি শিল্পকলা) এবং **বস্ত্রবয়ন** **কলা** **জাদুঘর**। এটি আনন্দগ্রামের সংস্কৃতি কেন্দ্র চত্বরে অবস্থিত।  এই চত্বরটি  আট একর জায়গা জুড়ে বিস্তৃত এবং নয়াদিল্লি থেকে ১০ কিলোমিটার দক্ষিণে, দিল্লির উপকণ্ঠে মহরৌলি-গুরুগ্রাম রোডের কাছে আয়া নগরে অবস্থিত। নিকটতম দিল্লি মেট্রো স্টেশন হল অর্জন গড়। এটি ইয়েলো লাইনে অবস্থিত।

১৯৭৮ সালে প্রতিষ্ঠিত নয়াদিল্লি ভিত্তিক একটি অলাভজনক সংস্থা **সংস্কৃতি ফাউন্ডেশনের** তত্ত্বাবধানে ১৯৯০ সালে ও পি জৈন  দ্বারা জাদুঘরটি প্রতিষ্ঠিত হয়েছিল। 

## সংস্কৃতি ফাউন্ডেশন
বাম|থাম্ব|211x211পিক্সেল| টেরাকোটা ঘোড়া, আইয়ানারের সঙ্গী, তামিল গ্রাম দেবতা। সংস্কৃতি জাদুঘর
থাম্ব|200x200পিক্সেল|নয়া দিল্লি
সংস্কৃতি প্রতিষ্ঠান বা সংস্কৃতি ফাউন্ডেশন হল দিল্লিতে অবস্থিত একটি অলাভজনক সংস্কৃতি ও শিল্প প্রচার সংস্থা যা ১৯৭৯ সালে প্রতিষ্ঠিত হয়েছিল, যার ট্রাস্টি হিসেবে রয়েছেন ওপি জৈন, এলএম সিংভি, ডঃ এএম সিংভি এবং সুদর্শন আগরওয়াল। প্রাথমিক বছরগুলিতে এটি মূলত এর সদস্যদের দ্বারা ব্যক্তিগতভাবে অর্থায়ন করা হত, পরে এটি সরকারী তহবিল এবং ভারতীয় সাংস্কৃতিক সম্পর্ক পরিষদ, এবং ফোর্ড ফাউন্ডেশনের মতো সংস্থাগুলি এবং সম্প্রতি বেসরকারি সংস্থাগুলি থেকেও অর্থায়ন পেয়েছিল।  বর্তমান কেন্দ্র প্রাঙ্গণের নির্মাণ কাজ শুরু হয় ১৯৮৯ সালে। বর্তমানে ফাউন্ডেশনটি এখানে শিল্পীদের জন্য আবাসিক প্রোগ্রাম এবং পণ্ডিত, শিল্পী ও কারিগরদের জন্য কর্মশালা পরিচালনা করে। এছাড়া এখানে আবাসিক স্টুডিও, একটি গ্রন্থাগার, একটি অ্যাম্ফিথিয়েটার এবং একটি আর্ট গ্যালারিও রয়েছে।

প্রথম উদ্যোগ হিসেবে, ফাউন্ডেশনটি ১৯৭৯ সালে ‘সংস্কৃতি পুরস্কার’ চালু করে, যা ২০-৩৫ বছর বয়সী প্রতিশ্রুতিশীল তরুণ প্রতিভাদের জন্য দেওয়া হয়। এই পুরস্কার সাহিত্য, শিল্প, সঙ্গীত, নৃত্য, থিয়েটার, সাংবাদিকতা এবং সামাজিক ও সাংস্কৃতিক কৃতিত্ব, এই পাঁচটি প্রধান ক্ষেত্রে প্রদান করা হয়।

১৯৮৪ সালে প্রতিষ্ঠিত ‘দৈনন্দিন শিল্প জাদুঘর’-এ দৈনন্দিন জীবনে ব্যবহৃত বিভিন্ন জিনিসপত্র সংরক্ষিত আছে। জাদুঘরবিদ জ্যোতিন্দ্র জৈন ফাউন্ডেশনের ট্রাস্টি এবং পরিচালক। 

## ভারতীয় টেরাকোটার জাদুঘর
এই জাদুঘরে ভারতের আদিবাসী অঞ্চলের ১,৫০০ টিরও বেশি পোড়ামাটির শিল্প, ভাস্কর্য এবং মূর্তি রয়েছে, যা সংশ্লিষ্ট আদিবাসী শিল্পের পটভূমিতে প্রদর্শিত হয়েছে।

## দৈনন্দিন শিল্প জাদুঘর
[ডান|থাম্ব|200x200পিক্সেল| [ওয়ারলি চিত্র শিল্পধারা|ওয়ারলি চিত্র, সংস্কৃতি কেন্দ্র জাদুঘরে]]
এটিতে "দৈনন্দিন শিল্প" নামে পরিচিত একটি সংগ্রহ রয়েছে, যেখানে কারিগররা খেলনা, বাদাম, কাপ, তরকারী, চামচ এবং বাড়ির মন্দির, উপাসনার জিনিসপত্রের মতো কার্যকরী দৈনন্দিন গৃহস্থালীর জিনিসপত্রকে শিল্পকর্মে রূপান্তরিত করে।

## বস্ত্রবয়ন কলা জাদুঘর
ভারতের বস্ত্র ঐতিহ্যের বৈচিত্র্যময় ও গুরুত্বপূর্ণ দিকগুলোর একটি প্রদর্শনী।

## তথ্যসূত্র

বিষয়শ্রেণী:ভারতের সাংস্কৃতিক ঐতিহ্য
বিষয়শ্রেণী:টেরাকোটা
বিষয়শ্রেণী:ভারতের শিল্পকলা জাদুঘর ও গ্যালারি
বিষয়শ্রেণী:দিল্লির জাদুঘর
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:ভারতের আলংকারিক শিল্প জাদুঘর
বিষয়শ্রেণী:ভারতের বস্ত্রবয়ন জাদুঘর
বিষয়শ্রেণী:১৯৯০ সালে প্রতিষ্ঠিত শিল্প জাদুঘর এবং প্রদর্শনী
বিষয়শ্রেণী:১৯৯০-এ দিল্লিতে প্রতিষ্ঠিত
হাজি আনায়াত আলি

**হাজি আনায়ত আলি** একজন ভারতীয় রাজনীতিবিদ এবং লাদাখ কেন্দ্রশাসিত অঞ্চলের কার্গিলের একজন হোটেল ব্যবসায়ী। তিনি জম্মু ও কাশ্মীর বিধান পরিষদের শেষ চেয়ারম্যান ছিলেন, যা বিলুপ্তির আগে পূর্বতন জম্মু ও কাশ্মীর রাজ্যের দ্বিকক্ষ বিশিষ্ট আইনসভার উচ্চকক্ষ ছিল।

## রাজনৈতিক জীবন
২০০২ সালের জম্মু ও কাশ্মীর রাজ্য বিধানসভা নির্বাচনে কার্গিলের ভবিষ্যৎ প্রথম ক্যাবিনেট মন্ত্রী হাজি নিসার আলির নির্বাচনী প্রচারণা হাজি আনায়াত আলির পরিবহন অফিস কম্পাউন্ড থেকে শুরু হয়েছিল যা একটি বিশাল সাফল্য ছিল। ২০০৮ সালের বিধানসভা নির্বাচনে ইসলামিয়া স্কুল কার্গিলের যুব শাখার সভাপতি হিসেবে হাজী আনায়াত আলীর সমর্থন জাতীয় সম্মেলনের জন্য জেলার দুটি বিধায়ক আসনে জয়লাভের ক্ষেত্রে উপকারী প্রমাণিত হয়েছিল। ২০০৮ সালের এলএএইচডিসি কারগিল নির্বাচনও তার সমর্থিত প্রার্থীদের পক্ষে গিয়েছিল।

২০০৯ সালের ভারতীয় সাধারণ নির্বাচনে লাদাখের এমপি আসনটি ইসলামিয়া স্কুল কার্গিল সমর্থিত স্বতন্ত্র প্রার্থী হাজী গোলাম হাসান খানের দখলে যায় এবং হাজী আনায়াত আলী যুব শাখার সভাপতি হন।

২০১৪ সালের শেষের দিকে হাজি আনায়াত আলি জম্মু ও কাশ্মীর পিপলস ডেমোক্রেটিক পার্টিতে যোগ দেন, যা তখন একটি বেপরোয়া পদক্ষেপ বলে বিবেচিত হত কারণ কার্গিলে পিডিপির কোনও সমর্থন ভিত্তি ছিল না। তবে কার্গিলের রাজনৈতিক দৃশ্যপটে তৃতীয় বিকল্পের অন্তর্ভুক্তি জনসাধারণের দ্বারা সাদরে গৃহীত হয়েছিল।

২০১৪ সালের বিধানসভা নির্বাচনের ফলাফল পিডিপিকে কার্গিল জেলার জটিল ও প্রতিযোগিতামূলক রাজনৈতিক সমীকরণে একটি গুরুত্বপূর্ণ রাজনৈতিক ফ্যাক্টর হিসেবে প্রতিষ্ঠিত করে, কারণ নির্বাচনে হেরে গেলেও তারা মোট ভোটের প্রায় ৩০%  ভোট পেতে সক্ষম হয়। ২০১৫ সালের গোড়ার দিকে তিনি কার্গিলের প্রতিনিধিত্ব করে জম্মু ও কাশ্মীরের বিধান পরিষদের সদস্য হিসেবে মনোনীত হন।

১২ এপ্রিল ২০১৫ তারিখে তিনি বিধান পরিষদের চেয়ারম্যান হিসেবে মনোনীত হন।

২৬শে আগস্ট ২০১৯ তারিখে তিনি পিডিপি ত্যাগ করে নয়াদিল্লির সদর দপ্তরে ভারতীয় জনতা পার্টিতে যোগদান করেন।

১৬ অক্টোবর ২০১৯ তারিখে জম্মু ও কাশ্মীরের পুনর্গঠনের পর বিধান পরিষদ বিলুপ্ত করা হয়। আলি ছিলেন পরিষদের শেষ চেয়ারম্যান।

## তথ্যসূত্র

বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কার্গিল জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীর বিধান পরিষদের সদস্য
বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ
বিষয়শ্রেণী:লাদাখের ভারতীয় জনতা পার্টির রাজনীতিবিদ
সুমন লতা ভগত

**সুমন লতা ভগত** একজন ভারতীয় রাজনীতিবিদ এবং জম্মু ও কাশ্মীর সরকারের প্রাক্তন স্বাস্থ্য ও চিকিৎসা শিক্ষা মন্ত্রী। তিনি ভারতীয় জাতীয় কংগ্রেসের একজন নেত্রী এবং জম্মু ও কাশ্মীর বিধানসভার একটি আসন রণবীর সিং পুরা নির্বাচনী এলাকা থেকে নির্বাচিত হয়েছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (January 2018)">তথ্যসূত্র প্রয়োজন</span>]]* &#x5D;

## তথ্যসূত্র

বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জম্মু ও কাশ্মীর বিধানসভার নারী সদস্য
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
বিষয়শ্রেণী:জম্মু জেলার ব্যক্তি
বিষয়শ্রেণী:জীবিত ব্যক্তি
টিফানি ইয়াং

**স্টেফানি ইয়াং হুয়াং** (কোরিয়ান নাম: **হুয়াং মি-ইয়ং**; হানগুল: 황미영; হাঞ্জা: 黃美英; জন্ম: ১ আগস্ট, ১৯৮৯) একজন মার্কিন গায়িকা ও নৃত্যশিল্পী। তিনি তাঁর মঞ্চ নাম **টিফানি** অথবা **টিফানি ইয়ং** নামে পরিচিত। তিনি ক্যালিফোর্নিয়াতে জন্মগ্রহণ করেন, তবে পনেরো বছর বয়সে দক্ষিণ কোরিয়ায় যান সঙ্গীত ক্যারিয়ার শুরু করার জন্য। তিনি কন্যা গায়কদল গার্লস জেনারেশন এবং এর উপ-একক গার্লস’ জেনারেশন-টিটিএস-এর সদস্য।

## বিতর্ক
২০১৬ সালের ১৫ আগস্ট, কোরিয়ার স্বাধীনতা দিবসে তিনি একটি জাপানি উদীয়মান সূর্য পতাকা পোস্ট করায় কোরিয়ান সোশ্যাল মিডিয়াতে তীব্র সমালোচনার মুখে পড়েন।
## তথ্যসূত্র

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সান ফ্রান্সিস্কোর অভিনেত্রী
বিষয়শ্রেণী:মার্কিন পপ গায়িকা
বিষয়শ্রেণী:দক্ষিণ কোরীয় নারী আইডল
বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:সান ফ্রান্সিস্কোর সঙ্গীতশিল্পী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন গায়িকা
কাফিল-উর-রেহমান

**কাফিল-উর-রেহমান** একজন ভারতীয় রাজনীতিবিদ যিনি জম্মু ও কাশ্মীরের কর্ণাহ বিধানসভা কেন্দ্রের বিধায়ক হিসেবে দায়িত্ব পালন করেছেন। তিনি জম্মু ও কাশ্মীর ন্যাশনাল কনফারেন্সের সদস্য। কাফিল-উর-রেহমানের রাজনৈতিক যাত্রা শুরু হয় ২০০২ সালের জম্মু ও কাশ্মীর বিধানসভা নির্বাচনে, যেখানে তিনি কর্ণাহ নির্বাচনী এলাকা থেকে প্রতিদ্বন্দ্বিতা করেন এবং জয়ী হন এবং বিধায়ক হন। ২০০৮ সালের বিধানসভা নির্বাচনে তিনি আবার কর্ণাহ আসন থেকে প্রতিদ্বন্দ্বিতা করেন এবং দ্বিতীয়বারের মতো বিধায়ক নির্বাচিত হন।

## তথ্যসূত্র

বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:কুপওয়াড়া জেলার ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
শেখ মুস্তাফা কামাল

**শেখ মুস্তাফা কামাল** একজন ভারতীয় রাজনীতিবিদ এবং জম্মু ও কাশ্মীরের জম্মু ও কাশ্মীর ন্যাশনাল কনফারেন্স  দলের অন্যতম নেতা। তিনি ১৯৮৩, ১৯৮৭ এবং ১৯৯৬ সালে গঠিত রাজ্য মন্ত্রিসভায় দায়িত্ব পালন করেছিলেন।

কামাল কাশ্মীরি নেতা শেখ আবদুল্লাহর ছেলে, জম্মু ও কাশ্মীরের প্রাক্তন মুখ্যমন্ত্রী ফারুক আবদুল্লাহর ভাই এবং মুখ্যমন্ত্রী ওমর আবদুল্লাহর চাচা।

## তথ্যসূত্র

বিষয়শ্রেণী:জম্মু ও কাশ্মীর বিধান পরিষদের সদস্য
বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২
বিষয়শ্রেণী:জম্মু ও কাশ্মীর বিধানসভার সদস্য ১৯৮৭-১৯৯৬
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী
বিষয়শ্রেণী:আবদুল্লাহ পরিবার (রাজনীতি)
গুলাম হাসান খান

**হাজি গুলাম হাসান খান** (১১ ডিসেম্বর ১৯৩৬ - ১৭ ডিসেম্বর ২০২৪) ছিলেন কেন্দ্রশাসিত অঞ্চল লাদাখের একজন ভারতীয় রাজনীতিবিদ।

## পটভূমি
খান ১৯৩৬ সালের ১১ ডিসেম্বর কার্গিলের বাটালিকের সিলমো গ্রামে জন্মগ্রহণ করেন। তিনি ১৯৬৩ সালের ১৮ ডিসেম্বর জেবেন নিসাকে বিয়ে করেন এবং তিনি কাশ্মীর বিশ্ববিদ্যালয় থেকে কলা বিভাগে স্নাতক ডিগ্রি অর্জন করেন।

খান ১৭ ডিসেম্বর ২০২৪ সালে ৮৮ বছর বয়সে জম্মুতে মারা যান।

## রাজনৈতিক জীবন

* ১৯৯৯ সালে, ১৩তম লোকসভায় নির্বাচিত হন।
* ১৯৯৯-২০০০ সাল পর্যন্ত, পরিবহন ও পর্যটন কমিটির সদস্য হিসেবে দায়িত্ব পালন করেন, বিজ্ঞান ও প্রযুক্তি, পরিবেশ ও বন কমিটির সদস্য।
* ২০০০-২০০৪ সাল পর্যন্ত, প্রতিরক্ষা মন্ত্রণালয়ের পরামর্শদাতা কমিটির সদস্য হিসেবে দায়িত্ব পালন করেন।
* ২০০৯ সালে, ৩১শে আগস্ট পঞ্চদশ লোকসভায় (দ্বিতীয় মেয়াদে) পুনঃনির্বাচিত হন।
* ২০০৯ সালে, শ্রম কমিটির সদস্য ছিলেন।

পঞ্চদশ লোকসভা নির্বাচনে, ন্যাশনাল কনফারেন্স কর্তৃক ম্যান্ডেট প্রত্যাখ্যানের পর তিনি লাদাখে কংগ্রেস প্রার্থীর বিরুদ্ধে স্বতন্ত্র প্রার্থী হিসেবে প্রতিদ্বন্দ্বিতা করেন এবং জয়ী হন। যদিও পরে তিনি একটি সংবাদ সম্মেলনে ন্যাশনাল কনফারেন্সে ফিরে আসার সিদ্ধান্ত ঘোষণা করেন, যাকে জেকেএনসি প্রধান ফারুক আবদুল্লাহ তার "স্বদেশ প্রত্যাবর্তন"  বলে অভিহিত করেন। তবে রাজনৈতিক পরিস্থিতির কারণে  পরে তাকে স্পষ্ট করে বলতে হয় যে তিনি কেবল ইউপিএকে নিঃশর্ত সমর্থন দেবেন এবং জেকেএনসিতে পুনরায় যোগদান করবেন না। এমনকি ২০১৩ সালেও লোকসভার রেকর্ডে তাকে একজন স্বতন্ত্র সাংসদ হিসেবে লিপিবদ্ধ করা হয়েছিল।

২০১৩ সালের সেপ্টেম্বরে তিনি কাউন্সিলর হিসেবে প্রতিদ্বন্দ্বিতা করেন এবং এলএএইচডিসি কার্গিলের তৃতীয় সাধারণ নির্বাচনে সিলমো নির্বাচনী এলাকা থেকে জয়ী হন। তার মামলাই ১৯৯৫ সালের LAHDC আইনের বিশেষত্ব সামনে এনেছিল কারণ তিনি একজন কাউন্সিলরের পদে অধিষ্ঠিত এবং এখনও লাদাখের সংসদ সদস্য পদ থেকে পদত্যাগ করেননি।

## তথ্যসূত্র

বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:লাদাখের রাজনীতিবিদ
বিষয়শ্রেণী:কাশ্মীর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:ভারতের স্বতন্ত্র রাজনীতিবিদ
বিষয়শ্রেণী:কার্গিল জেলার ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:জম্মু ও কাশ্মীরের লোকসভা সদস্য
বিষয়শ্রেণী:ত্রয়োদশ লোকসভার সদস্য
বিষয়শ্রেণী:পঞ্চদশ লোকসভার সদস্য
বিষয়শ্রেণী:২০২৪-এ মৃত্যু
বিষয়শ্রেণী:১৯৩৬-এ জন্ম
বিষয়শ্রেণী:লাদাখি ব্যক্তি
কাজী মোহাম্মদ আফজাল

**কাজী মোহাম্মদ আফজাল** ছিলেন জম্মু ও কাশ্মীরের একজন ভারতীয় রাজনীতিবিদ। তিনি পিপলস ডেমোক্র্যাটিক পার্টির সাথে যুক্ত ছিলেন। তিনি ২০০২ থেকে ২০০৮ সাল পর্যন্ত বিধানসভার সদস্য হিসেবে দায়িত্ব পালন করেন। ২০০২ সালের বিধানসভা নির্বাচনে গণ্ডেরবাল বিধানসভা কেন্দ্রে ন্যাশনাল কনফারেন্স (এনসি) এর সভাপতি ওমর আবদুল্লাহর বিরুদ্ধে জয়লাভের জন্য তিনি খ্যাতি অর্জন করেছিলেন।

মুফতি মোহাম্মদ সাঈদের নেতৃত্বাধীন পিডিপি-কংগ্রেস জোট সরকারের মন্ত্রিপরিষদ মন্ত্রী হিসেবে তাকে নিযুক্ত করা হয়েছিল। তিনি ২০০২ থেকে ২০০৮ সাল পর্যন্ত বনমন্ত্রী হিসেবে দায়িত্ব পালন করেন, রাজ্যের শাসনব্যবস্থা এবং নীতি নির্ধারণে অবদান রাখেন।

বনমন্ত্রী থাকাকালীন আফজাল একটি বিতর্কিত সিদ্ধান্তের কেন্দ্রবিন্দুতে ছিলেন। ২০০৮ সালে তিনি অমরনাথ ভূমি আদেশ জারি করেন। এর ফলে উপত্যকায় বিক্ষোভ শুরু হয় এবং জম্মু ও কাশ্মীর অঞ্চলের মধ্যে উত্তেজনা তীব্র হয়। দুর্নীতির অভিযোগে অভিযুক্ত হওয়ার পর এবং পরবর্তীতে বন দপ্তর হারানোর পর তিনি ২০০৭ সালের সেপ্টেম্বরে মন্ত্রিসভা থেকে পদত্যাগ করেন। তিনি গৃহায়ন ও নগর উন্নয়ন মন্ত্রণালয়ের মন্ত্রী হিসেবেও দায়িত্ব পালন করেছিলেন।

তিনি পিডিপি প্রার্থী হিসেবে প্রতিদ্বন্দ্বিতা করেছিলেন কিন্তু ২০০৮ এবং ২০১৪ সালের নির্বাচনে তিনি জিততে পারেননি। তিনি ১ মার্চ ২০১৯ তারিখে শ্রীনগরে মৃত্যুবরণ করেন।

## তথ্যসূত্র

বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
বিষয়শ্রেণী:গণ্ডেরবাল জেলার ব্যক্তি
বিষয়শ্রেণী:জন্মের বছর অনুপস্থিত
বিষয়শ্রেণী:২০১৯-এ মৃত্যু
বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
মোহাম্মদ খলিল নায়েক

**মোহাম্মদ খলিল নায়েক** () একজন কাশ্মীরি রাজনীতিবিদ। তিনি জম্মু ও কাশ্মীরে ভারতের কমিউনিস্ট পার্টি (মার্ক্সবাদী) (সিপিআই(এম))-এর একজন প্রবীণ নেতা। তিনি ২০০২-২০০৮ সাল পর্যন্ত ওয়াচি নির্বাচনী এলাকার প্রতিনিধিত্ব করে জম্মু ও কাশ্মীর বিধানসভার সদস্য হিসেবে দায়িত্ব পালন করেন। তিনি সিপিআই(এম)-এর জম্মু ও কাশ্মীর রাজ্য কমিটির সদস্য।

২০০২ সালে মোহাম্মদ খলিল নায়েক ওয়াচি আসন থেকে জম্মু ও কাশ্মীর পিপলস ডেমোক্রেটিক পার্টির প্রার্থী গোলাম হাসান ভাটকে মাত্র ৮০ ভোটের ব্যবধানে পরাজিত করেন। মোহাম্মদ খলিল নায়েক পেয়েছেন ৪,১৩৩ ভোট (২৯.১৯%)।

২০০৪ সালের এপ্রিল-মে মাসে, লোকসভা সংসদীয় নির্বাচনের (যেখানে সিপিআই(এম) সহকর্মী নেতা মোহাম্মদ ইউসুফ তারিগামি অনন্তনাগ নির্বাচনী এলাকা থেকে প্রতিদ্বন্দ্বিতা করেছিলেন) আগে নির্বাচনী প্রচারণার সময়, জঙ্গিরা মোহাম্মদ খলিল নায়েককে হত্যার জন্য দুটি প্রচেষ্টা চালায়। ২০০৪ সালের ২৮শে এপ্রিল বোনাপোরায় একটি নির্বাচনী প্রচারণা সভায় যাওয়ার সময় বুঙ্গামের কাছে জঙ্গিরা তার গাড়িতে গ্রেনেড নিক্ষেপ করে। গ্রেনেডটি গাড়িটি লক্ষ্যভ্রষ্ট করে কিন্তু পথচারীদের আহত করে, যার মধ্যে দুই পুলিশ সদস্য এবং বারোজন বেসামরিক ব্যক্তি আহত হয়। এবং ১৭ মে ২০০৪ তারিখে পুলওয়ামা জেলার শোপিয়ান এলাকার জয়নাপোরায় মোহাম্মদ খলিল নায়েকের মোটরবহরে আক্রমণ করা হয়। মোহাম্মদ খলিল নায়েক আক্রমণ থেকে অক্ষত অবস্থায় পালিয়ে যেতে সক্ষম হন।   

২০০৭ সালের ৮ আগস্ট বিধায়ক যখন তার নির্বাচনী এলাকা সফর করছিলেন, তখন বহিবাগের কাছে জঙ্গিরা মোহাম্মদ খলিল নায়েকের গাড়িতে গুলি চালায়। মোহাম্মদ খলিল নায়েক এবং তার নিরাপত্তা দল আক্রমণ থেকে অক্ষত অবস্থায় বেঁচে যান।

ন২০০৮ সালের জম্মু ও কাশ্মীর বিধানসভা নির্বাচনে মোহাম্মদ খলিল নায়েক ওয়াচি আসন থেকে জেএন্ডকেপিডিপি নেত্রী মেহবুবা মুফতির কাছে হেরে যান এবং ২,৩৬৬ ভোট (৭.০১%) পেয়ে চতুর্থ স্থানে থাকেন।

## তথ্যসূত্র

বিষয়শ্রেণী:শোপিয়ান জেলার ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:কাশ্মীরি রাজনীতিবিদ
বিষয়শ্রেণী:জম্মু ও কাশ্মীরের ভারতের কমিউনিস্ট পার্টি (মার্ক্সবাদী) এর রাজনীতিবিদ
অজয় সাধুত্রা

**অজয় সাধুত্রা** (জন্ম: ২৯ ডিসেম্বর ১৯৫৫) জম্মু ও কাশ্মীরের একজন প্রবীণ ভারতীয় রাজনীতিবিদ। তিনি ন্যাশনাল কনফারেন্সের সদস্য, যা প্রবীণ নেতা শেখ আবদুল্লাহর গঠিত দল।

তিনি জম্মু প্রদেশের যুব জাতীয় সম্মেলনের সাধারণ সম্পাদক এবং জম্মু ও কাশ্মীর জাতীয় সম্মেলনের সহ-সভাপতি ছিলেন।

১৯৯৬ এবং ২০০২ সালে, তিনি মাড়ার বিধানসভার সদস্য নির্বাচিত হন। ১৯৯৬ থেকে ২০০২ সাল পর্যন্ত তিনি কৃষি, সিএপিডি, পরিবহন, গ্রামীণ উন্নয়ন ও পঞ্চায়েতি রাজ মন্ত্রী হিসেবে দায়িত্ব পালন করেন।

তিনি জম্মু ও কাশ্মীর বিধানসভায় জম্মু ও কাশ্মীর ন্যাশনাল কনফারেন্সের আইনসভার উপনেতা ছিলেন।

২০০৩ থেকে ২০০৯ সাল পর্যন্ত তিনি জম্মু ও কাশ্মীর জাতীয় সম্মেলনের প্রাদেশিক সভাপতি হিসেবে দায়িত্ব পালন করেন। ২০০৯ সাল থেকে - বিধান পরিষদের সদস্য হিসেবে দায়িত্ব পালন করেন।

তিনি প্রধানমন্ত্রী শ্রী অটল বিহারী বাজপেয়ীর সভাপতিত্বে খাদ্যমন্ত্রীদের সম্মেলন এবং মাননীয় প্রধানমন্ত্রীর সভাপতিত্বে পঞ্চায়েতি রাজ সম্মেলনে যোগ দিয়েছেন।

## তথ্যসূত্র

বিষয়শ্রেণী:জম্মু জেলার ব্যক্তি
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২
বিষয়শ্রেণী:জম্মু ও কাশ্মীর বিধান পরিষদের সদস্য
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:১৯৫৫-এ জন্ম
মঙ্গত রাম শর্মা

**পণ্ডিত মঙ্গত রাম শর্মা** (মৃত্যু ৩ নভেম্বর ২০১৬) একজন ভারতীয় রাজনীতিবিদ এবং জম্মু ও কাশ্মীরের উপ-মুখ্যমন্ত্রী ছিলেন এবং জম্মু ও কাশ্মীর বিধানসভার স্পিকারও ছিলেন।  তিনি ভারতীয় জাতীয় কংগ্রেসের একজন নেতা ছিলেন।

১৯৯৬ সালে তিনি জম্মু-পুঞ্চ লোকসভা আসন থেকেও জয়লাভ করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (April 2018)">তথ্যসূত্র প্রয়োজন</span>]]* &#x5D;

তিনি ২০০২ সালের নভেম্বর থেকে ২০০৫ সালের নভেম্বর পর্যন্ত পিডিপি-কংগ্রেস জোট সরকারের মুফতি মুহাম্মদ সাঈদের অধীনে জম্মু ও কাশ্মীরের উপ-মুখ্যমন্ত্রী ছিলেন। তিনি গোলাম নবী আজাদের অধীনে জম্মু ও কাশ্মীরের স্বাস্থ্যমন্ত্রীও ছিলেন। পণ্ডিত মঙ্গত রাম কংগ্রেস থেকে প্রথম উপ-মুখ্যমন্ত্রী হয়ে ইতিহাস তৈরি করেছিলেন। তিনি জম্মু অঞ্চলের দ্বিতীয় উপ-মুখ্যমন্ত্রী ছিলেন।

১৯৮৪ সালে সুপ্রিম কোর্টের আইনজীবী দেবী দাস ঠাকুর, জিএম শাহের নেতৃত্বাধীন সরকারে জম্মু অঞ্চলের প্রথম উপ-মুখ্যমন্ত্রী হন। তিনি কংগ্রেস নেতা ছিলেন না।

উপ-মুখ্যমন্ত্রী হিসেবে মঙ্গত রামের নিয়োগের মাধ্যমেই দুই অঞ্চলের মধ্যে তীব্র উত্তেজনা প্রশমনের জন্য কাশ্মীর উপত্যকার মুখ্যমন্ত্রী হলে জম্মু অঞ্চল থেকে উপ-মুখ্যমন্ত্রী নিয়োগের নজির তৈরি হয়।

ছয় দশকের দীর্ঘ রাজনৈতিক জীবনে, মঙ্গত রাম বিভিন্ন পদে রাজ্যের সেবা করেছেন। তিনিই রাজ্যের একমাত্র নেতা যিনি জম্মু ও কাশ্মীরের তিনটি অঞ্চলেই সম্মান অর্জন করেছিলেন।

তিনি তার সহজলভ্যতার জন্য পরিচিত ছিলেন এবং অন্যান্য রাজনীতিবিদদের মতো নন, ক্ষমতায় থাকাকালীন সময়ে সাধারণ মানুষের কাছে সহজেই সহজলভ্য ছিলেন। তিনি বছরের পর বছর ধরে কংগ্রেসের সমস্যা সমাধানকারী হিসেবে কাজ করেছেন।

মঙ্গত রাম ২০০৪ সালে বিতর্কিত জম্মু ও কাশ্মীরের স্থায়ী বাসিন্দা মহিলা (অযোগ্যতা) বিল কার্যকরভাবে পরিচালনা করেছিলেন এবং তৎকালীন জোট শাসনকে রক্ষা করেছিলেন।

১৯২৬ সালের ১৮ নভেম্বর জম্মুতে জন্মগ্রহণকারী মঙ্গত রাম ছিলেন কংগ্রেসের একজন বিশিষ্ট রাজনীতিবিদ। তিনি ১৯৫২ সালে জিজিএম সায়েন্স কলেজ জম্মু ও কাশ্মীর বিশ্ববিদ্যালয় থেকে স্নাতক ডিগ্রি অর্জন করেন।

তিনি ছয় ছেলে, পুত্রবধূ এবং নাতি-নাতনি রেখে গেছেন।

## নির্বাচনী কর্মক্ষমতা

## তথ্যসূত্র

বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ১৯৬২-১৯৬৭
বিষয়শ্রেণী:জম্মু ও কাশ্মীর বিধানসভার সদস্য ১৯৬৭-১৯৭২
বিষয়শ্রেণী:জম্মু ও কাশ্মীর বিধানসভার সদস্য ১৯৭২-১৯৭৭
বিষয়শ্রেণী:জম্মু ও কাশ্মীর বিধানসভার সদস্য ১৯৭৭-১৯৮৩
বিষয়শ্রেণী:জম্মু ও কাশ্মীর বিধানসভার সদস্য ১৯৮৩-১৯৮৬
বিষয়শ্রেণী:জম্মু ও কাশ্মীর বিধানসভার সদস্য ১৯৮৭-১৯৯৬
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ
বিষয়শ্রেণী:একাদশ লোকসভার সদস্য
বিষয়শ্রেণী:জম্মু ও কাশ্মীরের লোকসভা সদস্য
বিষয়শ্রেণী:জন্মের বছর অনুপস্থিত
বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
বিষয়শ্রেণী:২০১৬-এ মৃত্যু
বিষয়শ্রেণী:জম্মু ও কাশ্মীরের উপমুখ্যমন্ত্রী
বিষয়শ্রেণী:জম্মুর রাজনীতিবিদ
ক্লিনিক্যাল ইনফেকশাস ডিজিজেস

***ক্লিনিক্যাল ইনফেকশাস ডিজিজেস*** একটি সহ-সমীক্ষণভুক্ত চিকিৎসাবিজ্ঞান সাময়িকী যেটি অক্সফোর্ড ইউনিভার্সিটি প্রেস দ্বারা প্রকাশিত হয়। এটি সংক্রামক এজেন্ট দ্বারা সৃষ্ট রোগের রোগের উৎপত্তি, ক্লিনিক্যাল গবেষণা, চিকিৎসা অণুজীববিজ্ঞান, রোগনির্ণয়, প্রতিরোধ প্রক্রিয়া এবং চিকিৎসা সম্পর্কিত গবেষণা কভার করে। এতে প্রতিরোধী অণুজীব, জৈবসন্ত্রাস, উদীয়মান সংক্রমণ, খাদ্য নিরাপত্তা, হাসপাতাল মহামারী বিদ্যা, এবং এইচআইভি/এইডস সম্পর্কিত নিবন্ধ অন্তর্ভুক্ত থাকে। এছাড়াও এটি অত্যন্ত কেন্দ্রীভূত সংক্ষিপ্ত প্রতিবেদন, পর্যালোচনা নিবন্ধ, সম্পাদকীয়, ভাষ্য এবং সম্পূরক উপাদান প্রকাশ করে। সাময়িকীটি ইনফেকশাস ডিজিজেস সোসাইটি অফ আমেরিকা-এর পক্ষে প্রকাশিত হয়। প্রধান সম্পাদক হলেন সংক্রামক রোগ বিশেষজ্ঞ পল স্যাক্স।

*[[জার্নাল সাইটেশন রিপোর্টস]]* অনুযায়ী, ২০২০ সালে সাময়িকীটির ইমপ্যাক্ট ফ্যাক্টর ছিল ৯.০৭৯। এটি "ইমিউনোলজি" বিভাগে ১৬২টি সাময়িকীর মধ্যে ১৮তম, "সংক্রামক রোগ" বিভাগে ৯২টির মধ্যে ৩য়, এবং "অণুজীববিজ্ঞান" বিভাগে ১৩৭টির মধ্যে ১২তম স্থান অধিকার করে।

## সাবেক সম্পাদকবৃন্দ
নিম্নলিখিত ব্যক্তিরা প্রধান সম্পাদক হিসেবে দায়িত্ব পালন করেছেন:  
* *রিভিউজ অফ ইনফেকশাস ডিজিজেস*  
** এডওয়ার্ড এইচ. ক্যাস, ১৯৭৯–১৯৮৯  
** সিডনি এম. ফাইনগোল্ড, ১৯৯০–১৯৯১  
* *ক্লিনিক্যাল ইনফেকশাস ডিজিজেস*  
** সিডনি এম. ফাইনগোল্ড, ১৯৯২–১৯৯৯  
** শেরউড এল. গোরব্যাচ, ২০০০–২০১৬  
** রবার্ট টি. স্কুলি, ২০১৭–২০২২

## তথ্যসূত্র

## বহিঃসংযোগ
* 

বিষয়শ্রেণী:অক্সফোর্ড ইউনিভার্সিটি প্রেস দ্বারা প্রকাশিত বই
বিষয়শ্রেণী:অণুজীববিজ্ঞান
বিষয়শ্রেণী:দ্বিসাপ্তাহিক সাময়িকী
বিষয়শ্রেণী:ইংরেজি-ভাষিক সাময়িকী
বিষয়শ্রেণী:১৯৭৯ সালে প্রতিষ্ঠিত একাডেমিক সাময়িকী